35. ΑΠΟΦΑΣΗ ΥΠΟΥΡΓΟΥ ΚΟΙΝ. ΑΣΦΑΛΙΣΕΩΝ  Αριθ. 105/712 της 10/29 Απρ. 1985 (ΦΕΚ Β΄ 236) Αύξηση συντάξεων του Επικουρικού Ταμείου Εργατοϋπαλλήλων Μετάλλου. 1.Οι καταβαλλόμενες από το Επικουρικό Ταμείο Εργατοϋπαλλήλων Μετάλλου συντάξεις στους συνταξιούχους που το συνταξιοδοτικό τους δικαίωμα εμπίπτει στο μέχρι 31.12.84 χρονικό διάστημα, αυξάνονται ως εξής: α)Λόγω γήρατος και αναπηρίας κατά 2000 δρχ. από 1.1.85 και κατά 10% από 1.7.85 του ποσοστού τούτου υπολογιζόμενου επί των διαμορφωθέντων μέχρι 31.12.84 συντάξεων. β)Λόγω θανάτου κατά 1500 δρχ. από 1.1.85 και κατά 10% από 1.7.85 του ποσοστού τούτου υπολογιζόμενου επί των διαμορφωθέντων μέχρι 31.12.84 συντάξεων. 2.Το κατώτατο όριο συντάξεων λόγω γήρατος και αναπηρίας ορίζεται από την 1.1.85 σε 13.500 δρχ. και από 1.7.85 σε 14.600 δρχ., λόγω θανάτου δε από 1.1.85 σε 11.500 και από 1.7.85 σε 12.500 δρχ. ανεξάρτητα από το χρόνο συνταξιοδότησης και στις δύο παραπάνω περιπτώσεις. 